Diari Oficial de la Generalitat Valenciana


Sumari del DOGV 2365, del 13-10-1994 (1994/832631)

ACORD de 4 d'octubre de 1994, del Govern Valencià, pel qual es declara l'ocupació urgent dels béns i drets afectats pel projecte 42-A1087. Intersecció de les carreteres C-3317, AV3310, AV-3004, Elx-Santa Pola.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2365

Data del DOGV
:   13-10-1994

Secció del DOGV
:   ALTRES DISPOSICIONS

Número del document
:   1994/832631


Data del document
:   04-10-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 4 d'octubre de 1994, del Govern Valencià, pel qual es declara l'ocupació urgent dels béns i drets afectats pel projecte 42-A-1087. Intersecció de les carreteres C-3317, AV-3310, AV-3004, Elx-Santa Pola. [94/6901]  
El Govern Valencià, en la reunió de 4 d'octubre de 1994, adoptà l'acord següent:  
El projecte 42-A-1087. Intersecció de les carreteres C-3317, AV-3310, AV-3004, Elx-Santa Pola, es va aprovar definitivament per una resolució del director general d'Obres Públiques el 14 de març de 1994.  
La declaració d'ocupació urgent es justifica en el fet que la intersecció abans esmentada s'ha convertit en un punt de col·lisions freqüents a causa, principalment, de les altes velocitats que s'aconsegueixen a la C-3317 després del condicionament de traçat i l'ampliació de la calçada.  
L'expedient s'ha sotmés a informació pública, i el tràmit del procediment s'ha substanciat de conformitat amb l'article 52 de la Llei d'Expropiació Forçosa i el 56 del seu reglament.  
En virtud d'això, i atesos els articles esmentats i la disposició final segona de la Llei de la Generalitat Valenciana 5/1983, de 30 de desembre, a proposta del Conseller d'Obres Públiques, Urbanisme i Transports, el Govern Valencià  
ACORDA:  
Declarar l'ocupació urgent dels béns i drets afectats per les obres d'intersecció de les carreteres C-3317, AV-3310, AV-3004, Elx-Santa Pola, segons la relació publicada en el Butlletí Oficial de l'Estat, número 215, de 8 de setembre de 1994, i en el Diari Oficial de la Generalitat Valenciana, número 2.344, de 13 de setembre de 1994.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 4 d'octubre de 1994.  
El conseller secretari del Govern Valencià,  
LUIS BERENGUER FUSTER